Folketing
2009-04-21

I virkeligheden kan vi sige, at manglen på steder, hvor man under hygiejniske forhold kan tage sit stof, hvis det eneste alternativ er at gøre det på gadeplan, fordi man lever der, jo faktisk gør, at man i dag næsten bliver nødt til at begå endnu mere kriminalitet, fordi det er sådan, at man, inden man har nået indtage sine stoffer, enten er blevet stoppet af politiet eller er blevet rullet eller på anden måde har mistet stoffet igen. Det er klart, at det er et kæmpe dilemma. Det er et dilemma, vi som samfund altid må leve med, men det bliver hverken værre eller bedre af, at vi laver sundhedsrum, hvor man kan indtage stofferne. Det eneste, vi sikrer, er, at folk i det mindste ikke dør af at indtage de stoffer, de nu har erhvervet sig på gadeplan.